K O R R A L D U S

Haapsalu,					                                  23. jaanuar 2013 nr 28

Projekteerimistingimuste kinnitamine 
(Tamme tn 12, Haapsalu)

Läbi vaadanud Haapsalu Linnavalitsusele esitatud taotluse Tamme tn 12 kinnistul asuva elamu rekonstrueerimis- ja laiendamisprojekti  projekteerimistingimuste saamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Tamme tn 12 kinnistul asuva elamu rekonstrueerimis- ja laiendamisprojekti projekteerimistingimused nr 3-13 (lisatud).
2.	Korraldus teha teatavaks Žanna Andreevskaya`le  (z.andreevskaya@gmail.com) korralduse koopia saatmisega e-posti teel.
3.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                   23.01.2013.a. korraldusele nr 28

PROJEKTERIMITINGIMUSED nr 3-13
ELAMU REKONSTRUEERIMISE JA LAIENDAMISE EHITUSPROJEKTI KOOSTAMISEKS HOONESTATUD KINNISTULE.

ASUKOHT                        Tamme tn 12, Haapsalu, Läänemaa
KINNISTU     
katastritunnus:                  18301:010:0210
registriosa number:           92232/922 
pindala:                             1373m2
omanik:                             Žanna Andreevskaya

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi ja Haapsalu linna õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Tamme tn 12 kinnistul kehtiv detailplaneering puudub.
1.4	Katastriüksuse sihtostarve: elamumaa.
1.5	Krundi üldplaneeringujärgne juhtfunktsioon: pereelamutemaa.
1.6	Kinnistul paiknevate ehitiste loetelu ehitisregistri andmetel: elamu (reg nr 105003032).

2.	Linnaehituslikud ja arhitektuursed nõuded projekteerimiseks
2.1	ÜLDIST: olemasolevat kahekorruselist keldriga pereelamut kavandatakse rekonstrueerida (muudetakse sisemist plaanilahendust, hoone välisfassaadid soojustatakse täiendavalt ja viimistletakse uute materjalidega)  ja laiendada 
2.2	HOONESTUSALA: vt lisa – asendiskeem. Elamu laiendamine kavandada  olemasoleva välistrepi asukohale (pinnaga ca 7x2,5m). Kinnistule on lubatud projekteerida üks abihoone. Kokkuleppel naaberkinnistute omanikega võib abihoone paikneda krundi piiril.
2.3	HOONE KAUGUS TÄNAVAPOOLSEST KRUNDIPIIRIST: elamu asub elamukruntide vahel, elamu ehitusjoon on jätkuvalt varem määratud kaugusega naaberkinnistu Tamme 10 piirist, elamu laiendus ei tohi ulatuda olemasoleva elamu põhimahust ettepoole poole. 
2.4	KRUNDI LUBATAV SUURIM EHITUSALUNE PIND: maksimaalne – 270m2 (täisehituse % - 20%).
2.5	EHITISTE LUBATUD SUURIM KÕRGUS: olemasoleva elamu kõrgus olemasolevast maapinnast lubatud kuni 8,7m. 
2.6	KORRUSTE ARV: 2-korrust + kelder. Juurdeehituse võib projekteerida kahekorruselise mahuga.
2.7	KATUSETÜÜP: 
-	olemasoleval elamul madalakaldeline viilkatus, osaliselt lamekatus;
-	lamekatusega ühekorruselisele garaažile võib projekteerida põhimahu katusekaldega analoogsed kaldkatused;
-	projektiga võib kavandada osaliselt kelpkatuse.
2.8	KATUSEKALLE: olemasolev katusekalle 130,   katusekallet võimalik suurendada ca 200-ni .
2.9	     KATUSEKATE: olemasoleva eterniitkatusekatte asemele võib projekteerida elamule uue katusekatte, soovitavalt katusekivi või plekk. 
2.10	HARJAJOON/RÄÄSTAJOON: säilib elamu põhimahu olemasolev harjajoon. 
2.11	AKNAD JA UKSED: avatäidete kuju ja jaotuste osas  võib teha muudatusi, nii et uus lahendus hõlmaks hoone fassaade tervikuna.  Võttes arvesse, et elamu välisseinte välispidine soojustamine jätaks aknad sügavale seina sisse, näha ette akende tõstmine välisseina pinda.
2.12	VÄLISVIIMISTLUS: kuna olemasoleva elamu välisseinu kavandatakse soojustada, anda elamu ja juurdeehituse välisviimistluse uus lahendus (materjalid, värvitoonid). Soovitavad materjalid puitlaudis, krohv. 
2.13	PIIRDED JA VÄRAVAD: olemasolevad väravad võib asendada uute väravatega, arvestades olemasoleva kõrgusega. 
2.14	PARKIMINE: oma kinnistul, vähemalt kaks kohta. Parkimise võib ette näha garaažis, varjualuses, kõvakattega õuealal.
2.15	TULEOHUTUS: tagada ehitise vastavus tuleohutusnõuetele.
2.16	KÕRGUSLIK SIDUMINE: +-0.00= olemasolev. 
2.17	ABIHOONE: 
-	kooskõlastatult naaberkinnistute omanikega võib projekteerida abihoone kinnistu piirile arvestades tuleohutusnõudeid. 
-	abihoone korruselisus- 1;
-	suurim lubatud kõrgus – 4m;
-	kaldkatus (kalle 13-200);
-	katusekate – katusekivi või plekk, soovitavalt elamuga sama materjal ja värvilahendus;
-	viimistlus – elamuga analoogne puitlaudis
-	anda +-0,00= kõrguslik sidumine.
2.18	HEAKORD: anda krundi pinnakatted (teed, platsid), sajuvete ärajuhtimise lahendus (mitte juhtida sajuvett naaberkruntidele), välisvalgustus,  
 prügikonteinerite asukoht, haljastus jms. 

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;
3.2	Kinnistu piirile projekteeritud ehitise korral, vastavate naaberkinnistute omanike kooskõlastused.

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.
4.2	Kinnistule võib rajada maakütte.

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.3	Asendiplaan koostada digitaalselt mõõdistatud topo-geodeetilisel alusplaanil koos tehnovõrkudega mõõtkavas M1:500. Esitada kinnistule projekteeritud hoone koordinaadid. Geodeetiline alusplaan ei tohi olla vanem kui 2 aastat.
5.4	Hoonete ja rajatiste sidumine anda koordinaatidega L-EST97 koordinaatsüsteemis. 
5.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.
Lisa: Tamme tn 12 asendiskeem 1 lehel